Source: https://www.zakonypreludi.sk/zz/1990-169
Timestamp: 2019-11-13 15:31:01+00:00

Document:
169/1990 Zb. Zákon o občianskych komisiách pôsobiacich v rezortoch ministerstiev vnútra a o zmene a doplnení záko... | Aktuálne znenie
169/1990 Zb.
Zákon č. 169/1990 Zb.Zákon o občianskych komisiách pôsobiacich v rezortoch ministerstiev vnútra a o zmene a doplnení zákona č. 100/1970 Zb. o služobnom pomere píslušníkov Zboru národnej bezpečnosti v znení zákonov č. 63/1983 Zb. a č. 74/1990 Zb.
(v znení č. 546/1990 Zb.)
Platnosť od 10.05.1990
z 9. mája 1990
o občianskych komisiách pôsobiacich v rezortoch ministerstiev vnútra a o zmene a doplnení zákona č. 100/1970 Zb. o služobnom pomere píslušníkov Zboru národnej bezpečnosti v znení zákonov č. 63/1983 Zb. a č. 74/1990 Zb.
V rezortoch Federálneho ministerstva vnútra a ministerstiev vnútra Českej a Slovenskej republiky pôsobia občianske komisie ako iniciatívne, poradné a kontrolné orgány pre otázky Zboru národnej bezpečnosti a vojsk ministerstva vnútra v pôsobnosti Federálneho ministerstva vnútra; sú zložené z bezúhonných občanov, ktorí nie sú príslušníkmi Zboru národnej bezpečnosti alebo Zborov nápravnej výchovy alebo vojakmi v činnej službe.
Podrobnosti o vytváraní, pôsobnosti a konaní občianskych komisií ustanoví Federálne ministerstvo vnútra po dohode s ministrami vnútra Českej republiky a Slovenskej republiky.
Zákon č. 100/1970 Zb. o služobnom pomere príslušníkov Zboru národnej bezpečnosti v znení zákona č. 63/1983 Zb. a zákona č. 74/1990 Zb. sa mení a dopĺňa takto:
1. § 99 ods. 3 sa dopĺňa ďalším textom, ktorý znie: „Ak príslušník podal žiadosť v čase od 10. marca 1990 do 10. mája 1990, skončí sa jeho služobný pomer 10. júnom 1990, ak nebolo dohodnuté inak. Ak príslušník podal žiadosť v čase od 11. mája 1990 do 31. júla 1990, končí sa služobný pomer uplynutím jedného mesiaca odo dňa doručenia žiadosti, ak nebolo dohodnuté inak.“.
2. § 100 ods. 1 písm. a) znie:
„a) ak pre neho nie je v dôsledku zásadných organizačných zmien schválených vládou Českej a Slovenskej Federatívnej Republiky v Zbore národnej bezpečnosti iné zaradenie,“.
3. V § 100 ods. 1 sa za písmeno f) vkladá nové ustanovenie tohto znenia:
„g) ak podľa vyjadrenia občianskej komisie nie je spôsobilý na výkon služby v Zbore národnej bezpečnosti.“.
V ustanovení písmena f) sa bodka za slovom „slobody“ mení na čiarku.
4. V § 100 ods. 3 sa vypúšťa výraz „a),“.
5. § 101 ods. 2 znie:
„(2) Pri rozhodovaní o prepustení príslušníka zo služobného pomeru z dôvodov uvedených v § 100 ods. 1 písm. g) vychádza služobný orgán z vyjadrenia občianskej komisie.“.
6. § 101 ods. 3 znie:
„(3) Ak je príslušník členom odborovej organizácie, prihliada služobný orgán pri rozhodovaní tiež na jej stanovisko.“.
7. V § 101 sa doterajší odsek 2 označuje ako odsek 4 a doterajší odsek 3 ako odsek 5.
8. V § 101 sa za odsek 5 vkladá nový odsek 6 tohto znenia:
„(6) Ak sa príslušníkovi rozhodnutie o prepustení z dôvodov uvedených v § 100 ods. 1 písm. a) alebo g) oznámilo v období od 10. mája 1990 do 31. júla 1990, končí sa služobný pomer uplynutím jedného mesiaca od oznámenia rozhodnutia, pokiaľ sa služobný orgán s príslušníkom nedohodol na kratšej dobe.“.
9. § 102 ods. 2 sa dopĺňa ďalšou vetou, ktorá znie: „Zákaz prepustenia sa ďalej nevzťahuje na prepustenie z dôvodov uvedených v § 100 ods. 1 písm. a) a g), ak nejde o prípad uvedený v § 102 ods. 1 písm. d).“.
10. Za § 114 sa vkladá nové ustanovenie § 114a, ktoré znie:
(3) Príslušníkom Zboru národnej bezpečnosti, ktorých služobný pomer sa skončil v čase po 9. máji 1990 prepustením z dôvodov uvedených v § 100 ods. 1 písm. a), d), e), f) a g), nepatrí odchodné podľa § 108, platové vyrovnanie podľa § 109 ani príspevok za službu podľa § 110 až 114. Ak sa služobný pomer skončil z dôvodu uvedeného v § 100 ods. 1 písm. a), možno takto postupovať iba do 31. decembra 1990.“.
11. § 117 ods. 3 znie:
„(3) Ak ide o odvolanie proti rozhodnutiu o prepustení z dôvodu uvedeného v § 100 ods. 1 písm. g), vychádza odvolací orgán z vyjadrenia občianskej komisie pôsobiacej na rovnakom organizačnom stupni; v poradnej komisii sa také odvolanie neprerokúva.“.
12. V § 117 sa doterajší odsek 3 označuje ako odsek 4.
13. V § 126 sa za písmeno c) vkladá nové ustanovenie označené písmenom d), ktoré znie:
„d) ustanovenia § 99 ods. 3 tretia a štvrtá veta, § 101 ods. 2, § 101 ods. 6, § 102 ods. 2 druhá veta, § 114a a § 117 ods. 3 sa na služobný pomer príslušníkov Zborov nápravnej výchovy nevzťahujú.“.

References: § 99
 § 100
 § 100
 § 100
 § 101
 § 100
 § 101
 § 101
 § 101
 § 100
 § 102
 § 100
 § 102
 § 114
 § 114
 § 100
 § 108
 § 109
 § 110
 § 100
 § 117
 § 100
 § 117
 § 126
 § 99
 § 101
 § 101
 § 102
 § 114
 § 117